**Luua Metsanduskooli puiduturustusstrateegia 2020-2023**

**Üldeesmärk**

* Luua Metsanduskooli puiduturustusstrateegia eesmärk on müüa kooli õppemetskonnas ülestöötatud puit kasumlikult võimalikult suurt lisandväärtust anda suutvatele ettevõtjatele, et tagada kooli arengueelduste, sh investeerimisvõimekuse täitmine.
* Müüa hakkepuiduna seda osa metsamajandamisel saadavast puidust, mida ei ole võimalik turustada ümarsortimentidena.
* Väikesemahulistes ja hajali asuvates metsakahjustuskolletes (tormimurd, tuuleheide, vaalimine, üraskikolded jne) kasutada kasvava metsa müüki kiireks kahjustuse likvideerimiseks ja võimalike järgnevate kahjustuste ennetamiseks.

**Puiduturustusstrateegia alameesmärgid on:**

* Müüa vähemalt 85% metsamaterjali aastamahust kokkuleppehinnaga kestvuslepingute alusel ja teisi müügiviise (avalik enampakkumine ja müük kokkuleppehinnaga, v.a kestvuslepingud) kasutades kuni 15 % ;
* Müüa hakkpuiduna seda osa metsamajandamisel saadavatest raidmetest, võsast või ümarpuidust, mida mehaanilise ja keemilise puidutööstuse poolt ei suudeta kasutada ;
* Teostada puiduturustusvaldkonna olulisemad tegevused aastail 2021-2023 ;

**Müügi üldpõhimõtted**

* Luua MK puidumüük peab olema läbipaistev ja arusaadav,
* Info müüdava ressursi kohta peab olema ligipääsetav ja ajakohane,
* Võimalus osaleda pakkumistel peab olema kõigil riigi ees kohustusi täitvatel huvitatud isikutel.
* Metsamaterjalide müügimaht on prognoositud sortimentide lõikes tuginedes Riigimetsa Majandamise Keskuse (RMK) virnmaterjalide ja palkide kvaliteedistandardile Luua ja Tihemetsa metskonna metsakorralduskava alusel.
* Luua MK tarnib ümarsortimendid kliendi tarnekohta.
* Metsamaterjali müügil kokkuleppehinnaga sõlmitakse kestvuslepingud vähemalt 3 aastase tähtajaga

**Sihtrühmad**

1. **Juriidilised isikud**, kellele Luua MK müüb metsamaterjali aastaringselt on:

* Kestvuslepingu kliendid –lepingud sõlmitud kestvusega üle 1 aasta;
* Haridus- ja Teadusministeeriumi hallatavad asutused - väikesed tarbepuidu kogused (kuni 50 m3) õppe-eesmärkidel ostmisel;
* Väikeste küttepuidu ja tarbepuidu koguste (kuni50 m3) ostjad;

2. **Füüsilisted isikud**, kellele Luua MK müüb metsamaterjali ostutellimuste alusel – väikese koguse (kuni 50 m3) küttepuidu ja tarbepuidu ostjad.

**1. Metsamaterjali müük kokkuleppehinnaga kestvuslepingute alusel**

Metsamaterjali müügil on pakkujate kvalifitseerimise ja pakkumiste hindamise aluseks Vabariigi Valitsuse 4. jaanuari 2007. a määrus nr 1 „[Riigimetsas kasvava metsa raieõiguse ja metsamaterjali müügi kord](https://www.riigiteataja.ee/akt/12774134)” .

1.1. Pakkujate kvalifitseerimise nõuded:

* Varem Luua MK ees võetud kohustuste täitmine viimase kolme aasta jooksul;
* Asukohamaa ees maksuvõlgade puudumine (Eestis mitteregistreeritud ettevõtjatel esitada asukohamaa pädeva riigiasutuse tõend);
* Krediidiasutuse garantiikirja või Luua MK poolt aktsepteeritud muu tagatise esitamine enne lepingu jõustumist;
* Sooviavaldus vastab müügikuulutuses avaldatud sisulistele nõuetele ja ettevõte on esitanud selle kohta kirjaliku kinnituse.

1.2. Pakkujate kvalifitseerimise lisanõuded kaubagruppide lõikes:

1.2.1. Palgi müügil

Leht- ja/või okaspuupalki Euroopa Majanduspiirkonna (EEA) riigis ja Šveitsis ümber töötlev või ümber töötlemist rajav ettevõtja või tema tütar- või emaettevõtja, kes omab vähemalt 50% palki töötleva ettevõtja aktsiatest või osadest.

1.2.2. Paberipuidu müügil

Leht- ja/või okaspuupaberipuitu Euroopa Majanduspiirkonna (EEA) riigis ja Šveitsis ümber töötlev või ümber töötlemist rajav ettevõte või selle omanik või tütarettevõte, samuti ettevõte, kelle tegevusalade hulka äriregistri või majandusaasta aruande kohaselt kuulub metsamaterjali ost-müük ja vahendamine (puidukaubandus), sh selle tegevuse osakaal müügikäibest moodustab vähemalt 50%

1.2.3. Küttepuidu müügil

Küttepuitu Euroopa Majanduspiirkonna (EEA) riigis ja Šveitsis puitkütuste (halud, pellet, puitbrikett, puusüsi jmt) valmistamiseks või energia tootmiseks või muu toodangu (puitplaat jmt) valmistamiseks kasutav või ümber töötlemist rajav ettevõte või selle omanik või tütarettevõte, samuti ettevõte, kelle tegevusalade hulka äriregistri või majandusaasta aruande kohaselt kuulub metsamaterjali ost-müük ja vahendamine (puidukaubandus), sh selle tegevuse osakaal müügikäibest moodustab vähemalt 50%

1.3. Pakkumiste hindamise aluseks olevad kriteeriumid

Kokkuleppehinnaga kestvuslepingute alusel metsamaterjali müümisel pakkumiste hindamiseks kasutatavad kriteeriumid ja metoodika kehtestab Luua MK direktor oma käskkirjaga.

**2. Hakkpuidu müük**

2.1. Hakkpuit on seadmega (hakkur) raidmetest või võsast või ümarpuidust purustamise käigus toodetud peenestatud (kütte)materjal.

2.2. Hakkepuitu müüakse tootjale, kes kasutab toorainet ise soojuse ja/või elektrienergia tootmiseks või ettevõtjale, kes omab otselepingut tootjaga üle 20000 m3

**3. Luua MK tegevused aastatel 2020-2023 puidumüügistrateegia rakendamisel**

* 1. Luua MK poolt aastas raiutava metsamaterjali müügi korraldamine, sh uute kestvuslepingute sõlmimiseks müügiprotsessi läbiviimine ( aastatel 2020 ja 2023).

**Kinnitatud kooli nõukogu 22. 06.2020 otsusega 1.2.**